চাঁদপুর জেলা

বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল হলো **চাঁদপুর জেলা**। ১৯৮৪ সালে বৃহত্তর কুমিল্লা জেলার অংশ থেকে এটি পূর্ণাঙ্গ জেলায় উন্নীত হয়। এটি আয়তনের দিক থেকে বাংলাদেশের ৪১তম ও জনসংখ্যার দিক থেকে ২২তম (২০২২) বৃহৎ জেলা। প্রশাসনিকভাবে চাঁদপুর ৮টি উপজেলা নিয়ে গঠিত এবং উপজেলার সংখ্যানুসারে চাঁদপুর বাংলাদেশের একটি “এ” শ্রেণিভুক্ত জেলা। পদ্মা, মেঘনা ও ডাকাতিয়া নদীর মিলনস্থলে এ জেলা অবস্থিত। মেঘনা নদীর তীরে অবস্থিত চাঁদপুর নদী বন্দর একটি প্রাচীন এবং গুরুত্বপূর্ণ নদী বন্দর। ইলিশ মাছের অন্যতম প্রজনন অঞ্চল হিসেবে এই জেলা ***ইলিশের বাড়ি চাঁদপুর*** হিসেবে পরিচিত।

## অবস্থান ও আয়তন
বাংলাদেশের দক্ষিণ-পূর্বাংশে ২৩°০০´ থেকে ২৩°৩০´ উত্তর অক্ষাংশ এবং ৯০°৩২´ থেকে ৯১°০২´ পূর্ব দ্রাঘিমাংশ (মতান্তরে ২৩০২৯´ থেকে ২৩০৪´ উত্তর অক্ষাংশ, ৯০০৬´ থেকে ৯০০৯´ পূর্ব দ্রাঘিমাংশ) জুড়ে চাঁদপুর জেলার অবস্থান। রাজধানী ঢাকা থেকে এ জেলার দূরত্ব প্রায় ৯৬ কিলোমিটার এবং চট্টগ্রাম বিভাগীয় সদর থেকে প্রায় ২০৮ কিলোমিটার। চাঁদপুর জেলার মোট আয়তন ১,৭৪০.৬ (মতান্তরে ১৬৪৫.৩২) বর্গ কিলোমিটার।

চাঁদপুর জেলার উত্তরে কুমিল্লা জেলা, মেঘনা নদী ও মুন্সীগঞ্জ জেলা, দক্ষিণে লক্ষ্মীপুর জেলা ও নোয়াখালী জেলা, পূর্বে কুমিল্লা জেলা, পশ্চিমে মেঘনা নদী, মুন্সীগঞ্জ জেলা, শরীয়তপুর জেলা ও বরিশাল জেলা। পদ্মা ও মেঘনা নদী দুটি চাঁদপুর শহরের নিকটে মিলিত হয়েছে।

## ইতিহাস

### প্রাচীন যুগ
বৃহত্তর কুমিল্লা, ত্রিপুরা ও নোয়াখালী অঞ্চল প্রাচীন বাংলার সমতট রাজ্যের অন্তর্ভূক্ত ছিল। সমতট রাজ্যের অন্যতম নগরগুলোর একটি ছিল রোহিতগিরি (বর্তমান ময়নামতি) যার অবস্থান কুমিল্লা শহরে। এ অঞ্চলের অধিবাসীগণ বৌদ্ধ ধর্মাবলম্বী ছিলেন বলে অনুমান করা হয়। খ্রিস্টিয় ৭ম শতাব্দীতে চৈনিক পরিব্রাজক হিউয়েন সাঙ সমতট রাজ্যে আগমন করেছিলেন বলে তাঁর ভ্রমণ বৃত্তান্তে পাওয়া যায়। তিনি সমতটকে সমুদ্র তীরবর্তী নিম্ন আর্দ্র-ভূমি রূপে বর্ণনা করেছেন। প্রাচীন বাংলার মৌর্য ও গুপ্ত রাজারা এই অঞ্চল শাসন করেছেন। 

### মধ্যযুগ
১৫৬০ খ্রিস্টাব্দের জীন্ ডি ব্যারোসের মানচিত্রে নদী তীরবর্তী ‘ট্রপো’র অবস্থান দেখানো হয়েছে। উক্ত ‘ট্রপো’ তৎকালীন ত্রিপুরা জেলা বা কুমিল্লা অঞ্চল। সুতরাং বর্তমান চাঁদপুরের ভৌগোলিক অবস্থান নিকট ইতিহাসের দিকে দৃষ্টি দিলে তৎকালীন ত্রিপুরা জেলার অন্তর্ভুক্ত হিসেবে পাওয়া যায়। ১৬৫২ সালে পর্তুগীজ নাবিক স্যানসন দ্যা আবেভিল অঙ্কিত মানচিত্রে বান্দের নাম চিহ্নিত স্থানে একটি বড় নদী বন্দর ছিলো এবং সেটি চাঁদপুর বন্দর ছিলো। ১৭৭৯ খ্রি. ব্রিটিশ শাসনামলে ইংরেজ জরিপকারী মেজর জেমস রেনেল তৎকালীন বাংলার যে মানচিত্র এঁকেছিলেন তাতে কেবলমাত্র ত্রিপুরা জেলাই দেখানো হয়নি; চাঁদপুর ও কুমিল্লার সঠিক অবস্থানও চিহ্নিত করা হয়েছে।
### বাংলাদেশের স্বাধীনতা যুদ্ধ
মুক্তিযুদ্ধের সময় চাঁদপুর ২নং সেক্টরের অধীনে ছিল। ১৯৭১ সালের ১২ মে পাকিস্তানি সেনাবাহিনী হাজীগঞ্জ উপজেলার কাশিমপুর গ্রামের ৫০ জন লোককে নৃশংসভাবে হত্যা করে এবং বাড়িঘরে অগ্নিসংযোগ করে। এ গণহত্যার পর মুক্তিযোদ্ধারা আক্রমণ চালালে পাকবাহিনীর ১৭ জন সৈন্য নিহত এবং ২ জন মুক্তিযোদ্ধা শহীদ হন। শাহরাস্তি উপজেলার নাওড়া, সূচীপাড়া এবং উনকিলার পূর্বাংশে বেলপুরের কাছে মিত্রবাহিনীর সাথে পাকবাহিনীর সংঘর্ষে মিত্র বাহিনীর ১৩ জন সৈন্য এবং পাকবাহিনীর ৩৫ জন সৈন্য নিহত হয়। মুক্তিযুদ্ধের সময় মতলব উত্তর উপজেলার নিশ্চিন্তপুর গ্রামে যুদ্ধাহত মুক্তিযোদ্ধাদের চিকিৎসার জন্য একটি হাসপাতাল প্রতিষ্ঠা করা হয়।

#### স্বাধীনতা যুদ্ধের স্মৃতিচিহ্ন
* **মুক্তিযুদ্ধের স্মারক:** *অঙ্গীকার* (ভাস্কর্য), ফরিদগঞ্জ উপজেলার শহীদদের নাম ও ঠিকানা উৎকীর্ণ স্মৃতিফলক *আমরা তোমাদের ভুলব না*, মতলবের *দীপ্ত বাংলাদেশ*, *চান্দ্রাকান্দি স্মৃতিসৌধ* (সাদুল্লাহপুর, মতলব), রক্তধারা (চাঁদপুর সদর)।
* **বধ্যভূমি:** রঘুনাথপুর বাজার (হাজীগঞ্জ), হামিদিয়া জুট মিলস প্রাঙ্গণ, রায়শ্রী উত্তর ও দক্ষিণ।
* **গণকবর:** নাসিরকোট (হাজীগঞ্জ)।

### জেলা হিসেবে প্রতিষ্ঠা
১৯৪৭ সালে দেশ বিভাগের পরবর্তী সময়ে ১৯৬০ সালের ১ অক্টোবর ত্রিপুরা জেলার নামকরণ করা হয়েছিল কুমিল্লা। ১৯৮৪ সালের ১৫ ফেব্রুয়ারি (মতান্তরে ১ ফেব্রুয়ারি) প্রশাসনিক বিকেন্দ্রীকরণের লক্ষ্যে কুমিল্লার দুইটি মহকুমা চাঁদপুর ও ব্রাহ্মণবাড়িয়াকে পৃথক জেলা হিসেবে পুনর্গঠন করা হলে চাঁদপুর স্বতন্ত্র জেলায় উন্নীত হয়। দীর্ঘ সময় ধরে বৃহত্তর কুমিল্লা অঞ্চলের অংশ হওয়ায় বাংলাদেশের দূরবর্তী জেলার মানুষ চাঁদপুরকে এখনো বৃহত্তর কুমিল্লার অংশ হিসেবে চেনে। 

চাঁদপুর জেলার প্রথম জেলা প্রশাসক নিযুক্ত হন জানিবুল হক। জেলা সৃষ্টির পর চাঁদপুর শহরের ষোলঘর নামক স্থানে ২৮ নভেম্বর ১৯৯৯ তারিখে নতুন কালেক্টরেট ভবন উদ্বোধন করা হয়। এর পূর্ব পর্যন্ত চাঁদপুর জেলা এবং তৎপূর্বে মহকুমা প্রশাসকের কার্যক্রম চাঁদপুরের বর্তমান ২৫০ শয্যাবিশিষ্ট জেনারেল হাসপাতাল এর স্থানটিতে অবস্থিত ভবন হতে পরিচালিত হতো। উক্ত ভবনের পাশে এখনো চাঁদপুরের জেলা প্রশাসকের বাসভবন অবস্থিত।
## নামকরণ
চাঁদপুর জেলার কোনো স্বতন্ত্র পূর্বনাম জানা যায় না। ঐতিহাসিকভাবে চাঁদপুর ত্রিপুরা জেলার অন্তর্গত ছিল। পরবর্তীতে ১৯৬০ সালের ১ অক্টোবর ত্রিপুরা জেলাকে কুমিল্লা নামকরণ করা হয়। ১৮৫৮ সালের ত্রিপুরা ১১টি থানা নিয়ে গঠিত ছিল। এর একটি ছিল জুবকীবাজার। একে পরবর্তীতে ১৮৭৮ সালে চাঁদপুর নামকরণ করা হয়। তাই কখনো কখনো জুবকীবাজার-কে চাঁদপুরের পূর্বনাম হিসেবে উল্লেখ করা হয়।

চাঁদপুর জেলার নামকরণ নিয়ে ঐতিহাসিকগণের মধ্যে ৪টি মত প্রচলিত আছে —
# বারো ভূঁইয়াদের আমলে চাঁদপুরের অংশবিশেষ ছিল বিক্রমপুরের জমিদার চাঁদরায়ের অধিগত। তিনি এখানে একটি শাসনকেন্দ্র প্রতিষ্ঠা করেছিলেন। ঐতিহাসিক জে. এম. সেনগুপ্তের মতে, জমিদার চাঁদরায়-এর নাম অনুসারে এই অঞ্চলের নাম হয় চাঁদপুর।
# বর্তমান চাঁদপুর শহরের কোড়ালিয়ার (তৎকালীন পুরিন্দপুর মহল্লা) একজন সাধক ছিলেন চাঁদ ফকির। কথিত আছে, ১৭৮০ সাল বা তার কাছাকাছি সময়ে চাঁদ ফকির মারা গেলে তার অনুসারী ও ভক্তগণ  এ অঞ্চলকে চাঁদপুর নামে অভিহিত করেন।
# কথিত আছে, শাহ আহমেদ চাঁদ নামে একজন প্রশাসক দিল্লি থেকে পঞ্চদশ শতকে এখানে এসে একটি নদীবন্দর স্থাপন করেছিলেন। পুরিন্দপুর এলাকায় তার বসবাস ছিল। তার নামানুসারে ‘চাঁদপুর’ নামটির উৎপত্তি হয়ে থাকতে পারে।
# মনসামঙ্গল কাব্যের পৌরাণিক চরিত্র বণিক চাঁদ সদাগর এই অঞ্চলে বাণিজ্য করতে আসতেন বলে লোকশ্রুতি ছিল। সেখান থেকে এই অঞ্চলের নাম চাঁদপুর হয়েছে বলে কেউ কেউ মনে করেন।
চাঁদপুর জেলার নামকরণ নিয়ে এই মতগুলোই বহুল প্রচলিত।

## ভৌগোলিক পরিচয়
চাঁদপুর জেলার ভূ-তাত্ত্বিক গঠন সম্পন্ন হয় প্লাইস্টোসিন ও হলোসীন যুগে (প্রায় ২৬ লক্ষ বছর থেকে ১২ হাজার বছর পূর্বে)। তবে চাঁদপুর জেলার উত্তর পশ্চিমে অবস্থিত চরঞ্চল তুলনামূলক নবীন। 

ব্রিটিশ প্রাচ্যবিদ এফ. ই. পার্গিটার রচিত পূর্ব-ভারতীয় দেশসমূহের প্রাচীনকালের মানচিত্রে চাঁদপুর জেলার ভৌগোলিক ইতিহাসের সন্ধান পাওয়া যায়। ওই মানচিত্রে আজকের বাংলাদেশের এই অঞ্চলের দক্ষিণে সাগরনূপের, উত্তরে প্রাগজ্যোতিষ ও পূর্ব ভাগের পাহাড়ের পাদদেশের অঞ্চল ‘কিরাতাস’ নামে অভিহিত ছিল। তৎকালীন লোহিত নদীর (আজকের ব্রক্ষ্মপুত্র নদ) পলি দ্বারা ‘কিরাতাস’ অঞ্চল গঠিত। ‘কিরাতাস’ অঞ্চলের অধিকাংশ স্থান নিয়েই তৎকালীন কুমিল্লা জেলা গঠিত হয়েছিল। অর্থাৎ চাঁদপুর জেলাও উক্ত ‘কিরাতাস’ অঞ্চলের অন্তর্ভুক্ত ছিল। 

টমাস ওয়াটারের মানচিত্রে পূর্ব-ভারতীয় অঞ্চলের এ স্থানে তিতাস ও সম্ভবতঃ গোমতী নদীর গতিপথের দক্ষিণে ‘শ্রীক্ষেত্র’ নামক স্থানের অবস্থান দেখানো হয়েছে। বর্তমান চাঁদপুর জেলা এবং নোয়াখালী জেলার পশ্চিমাংশ নিয়ে তৎকালীন ‘শ্রীক্ষেত্র’ গঠিত হয়েছিল বলে অনেকে মনে করেন।

## প্রশাসনিক এলাকাসমূহ
কেন্দ্র|থাম্ব|432x432পিক্সেল|'''চাঁদপুর জেলা মানচিত্র''' (দেশের কিছু গুরুত্বপূর্ণ স্থানের তথ্য সহ)
চাঁদপুর জেলা ৮টি উপজেলা, ৮টি থানা,  ৮টি পৌরসভা, ৮৯টি ইউনিয়ন, ১০৪১টি মৌজা, ১৩৬৫টি গ্রাম ও ৫টি সংসদীয় আসন নিয়ে গঠিত।

### [[বাংলাদেশের উপজেলা|উপজেলাসমূহ]]
চাঁদপুর জেলায় মোট ৮টি উপজেলা রয়েছে। উপজেলাগুলো হল:

### সংসদীয় আসন

## জনসংখ্যার উপাত্ত
২০২২ সালের জনশুমারি অনুযায়ী চাঁদপুর জেলার মোট জনসংখ্যা ২৬,৩৫,৭৪৮ জন। এর মধ্যে পুরুষ ১২,২৮,৭৭৪ জন এবং মহিলা ১৪,০৫,৬৮২ জন। মোট পরিবার ৬,৩৫,৪৫৮টি।

ধর্মবিশ্বাস অনুসারে এ জেলার মোট জনসংখ্যার ৯৪.৩৭% মুসলিম, ৫.৫৫% হিন্দু, ০.০১% বৌদ্ধ এবং ০.০২% খ্রিষ্টান  ও ০.০৫% অন্যান্য ধর্মের অনুসারী। এছাড়া কিছু সংখ্যক ত্রিপুরা উপজাতি জনগোষ্ঠীর বসবাস রয়েছে এ জেলায়।

## শিক্ষা ব্যবস্থা
২০২২ সালের জনশুমারি অনুযায়ী চাঁদপুর জেলার সাক্ষরতার হার ৬৮.০৫%। এ জেলায় রয়েছে:

* বিজ্ঞান ও প্রযুক্তি বিশ্ববিদ্যলয় : ১টি সরকারি
* মেডিকেল কলেজ : ১টি সরকারি
* সরকারি অর্নাস কলেজ : ৫টি
* সরকারি ডিগ্রি কলেজ : ৪টি
* বেসরকারি অর্নাস কলেজ : ৪টি
* বেসরকারি ডিগ্রি কলেজ : ২১টি
* সরকারি স্কুুল এন্ড কলেজ : ১টি
* স্কুল এন্ড কলেজ : ২৬টি
* সরকারি মাধ্যমিক বিদ্যালয় : ১০টি
* সরকারি পলিটেকনিক ইন্সটিটিউট : ১টি
* মেরিন টেকনোলজি ইনস্টিটিউট : ১টি
* মৎস্য ডিপ্লোমা ইনস্টিটিউট : ১টি
* সরকারি টেকনিক্যাল স্কুল এন্ড কলেজ : ৩টি
* মাধ্যমিক বিদ্যালয় : ২৩৯টি
*প্রাথমিক বিদ্যালয় : ১১২০টি
* মাদ্রাসা : ১২৫৭টি
* শিক্ষক প্রশিক্ষণ ইনস্টিটিউট : ১টি
* নার্সিং ইনস্টিটিউট : ৪টি
* আইন(ল') কলেজ : ১টি
* হোমিওপ্যাথিক মেডিকেল কলেজ : ১টি
* ইউনানী ও আয়ুর্বেদিক মেডিকেল কলেজ : ১টি।

### শিক্ষা প্রতিষ্ঠান

## অর্থনীতি
চাঁদপুর জেলার অর্থনীতি মূলত কৃষিনির্ভর। নদী তীরবর্তী এলাকা বলে প্রায় ৩০% মানুষ প্রত্যক্ষ ও পরোক্ষভাবে মৎস্য শিল্পের সাথে জড়িত। এছাড়াও উল্লেখযোগ্যভাবে অনেক ব্যবসায়ী বিদ্যমান। জেলা সদরে অনেক মাছের আড়ত রয়েছে, যা জেলার অর্থনীতির মূল চালিকাশক্তি। চাঁদপুর সদর উপজেলার বাবুরহাটে বড় বড় বহু শিল্পকারখানা রয়েছে। এই জায়গাটিকে সরকার বিসিক শিল্প নগরী ঘোষণা করে। এই এলাকাটি  চাঁদপুর সহ অন্যান্য জেলার একটি গুরুত্বপূর্ণ শিল্প নগরী। মেঘনার ভাঙ্গনে প্রতি বছর চাঁদপুর জেলার আয়তন কমে যায়। প্রতি বর্ষায় পানিতে ডুবে যায়, ফলে বর্ষাকালে চাঁদপুর মাছের মাতৃভূমি হয়ে যায়। জেলার প্রধান শস্য ধান, পাট, গম, আখ। রপ্তানী পণ্যের মধ্যে রয়েছে ভুট্টা, নারিকেল, চিংড়ি, আলু, ইলিশ মাছ, সবুজ শাক-সবজি, বিসিক নগরীর তৈরি পোশাক শিল্প।

## যোগাযোগ ব্যবস্থা
চাঁদপুর জেলায় যোগাযোগের প্রধান সড়ক হল ঢাকা-চাঁদপুর মহাসড়ক এবং চট্টগ্রাম-চাঁদপুর মহাসড়ক। শুধুমাত্র চাঁদপুর জেলার জন্য আলাদা একটি রেলপথ রয়েছে, যার মাধ্যমে প্রতিদিন চাঁদপুর-চট্টগ্রাম এবং চাঁদপুর-কুমিল্লার আন্তনগর ট্রেন চলাচল করে। এছাড়া ঢাকা, চট্টগ্রাম সহ বিভিন্ন জেলা শহর থেকে নৌপথে যোগাযোগের জন্যে রয়েছে চাঁদপুর নদী বন্দর।

## নদী
চাঁদপুর মূলত মেঘনা নদীর তীরে অবস্থিত হলেও প্রকৃতপক্ষে এর অবস্থান পদ্মা, মেঘনা ও ডাকাতিয়া নদীর মিলনবিন্দুতে, যা *তিন নদীর মোহনা* নামে পরিচিত। এ জেলার মধ্য দিয়ে অতিক্রমকারী বা নিকটবর্তী নদীগুলো হলো মেঘনা, পদ্মা, ডাকাতিয়া, গোমতী ও ধনাগোদা।

চাঁদপুর রেলওয়ে স্টেশন থেকে পশ্চিমে তিন নদীর মোহনার প্রবল জলরাশি থেকে চাঁদপুর জেলার স্থলভূমি রক্ষার্থে বাংলাদেশ পানি উন্নয়ন বোর্ড এখানে বোল্ডার দ্বারা একটি মোলহেড (molehead; পাথর বা কংক্রিটের বাঁধবিশেষ) নির্মাণ করেছে। তাই তিন নদীর মোহনা স্থানীয়ভাবে মোলহেড নামে পরিচিত। এই স্থান থেকে পশ্চিম দিগন্তে স্পষ্টভাবে সূর্যাস্ত দেখা যায়, যা এই জেলার অন্যতম নৈসর্গিক বিনোদন স্থান।

### পদ্মা ও মেঘনা
হিমালয়ের গঙ্গোত্রী হিমবাহ থেকে উৎপন্ন গঙ্গা নদী চাঁপাইনবাবগঞ্জ জেলা দিয়ে বাংলাদেশে প্রবেশ করে পদ্মা নাম ধারণ করে। এরপর উৎপত্তিস্থল হতে ২২০০ কিলোমিটার দূরে রাজবাড়ী জেলার গোয়ালন্দে যমুনা নদীর সাথে মিলিত হয়। অন্যদিকে আসামের পার্বত্য অঞ্চল থেকে 'বরাক' নদী আসামের শেরপুরের কাছে সুরমা ও কুশিয়ারা নামে দুটি শাখায় বিভক্ত হয়ে সিলেট জেলার উপর দিয়ে প্রবাহিত হয়েছে। এরপর তারা সুনামগঞ্জ ও হবিগঞ্জ জেলার সীমান্তে পুনরায় মিলিত হয়ে 'কালনী' নামে কিছুদূর অগ্রসর হয়ে ভৈরব বাজারের কাছে ব্রহ্মপুত্রের সঙ্গে মিলিত হয়ে মেঘনা নাম ধারণ করে। এরপর পদ্মা ও মেঘনা উভয়ে চাঁদপুর জেলার নিকটবর্তী স্থানে মিলিত হয়। সবশেষে পদ্মা-মেঘনার এই মিলিত প্রবাহ মেঘনা নাম ধারণ করে বঙ্গোপসাগরে পতিত হয়।

চাঁদপুর জেলার কোল ঘেঁষে বাংলাদেশের ৯০% নদনদীর পানি প্রবাহিত হয়। বর্ষাকালে এর জলধারার পরিমাণ হয় ৪,০০,০০০ কিউসেক। যদিও শীতমৌসুমে তা দাঁড়ায় ৯৫,০০০ কিউসেকে। মেঘনা নদীর পানি স্বচ্ছ ও সুপেয়। কারণ মেঘনা সৃষ্টিকারী নদীসমূহ এবং এদের গতিপথে পলির তুলনায় স্ফটিকাকার শিলা ও সিলিকার প্রাধান্য দেখা যায়। উপরন্তু মেঘনা সৃষ্টিকারী এসব নদীর স্রোতধারা সিলেট ও ময়মনসিংহে হাওর এলাকা দিয়ে অতিক্রমকালে নিশ্চল ও শান্ত রূপ ধারণ করায় পলি নিচে পড়ে যায় ও পানি স্বচ্ছ হয়ে যায়।

### ডাকাতিয়া
পদ্মা-মেঘনা ছাড়াও ভারতের ত্রিপুরা পাহাড় থেকে উৎপন্ন হয়ে কুমিল্লার লাকসাম ও চাঁদপুর হয়ে মেঘনা নদীতে মিলিত হয়েছে ডাকাতিয়া নদী। চাঁদপুর থেকে এই ডাকাতিয়া নদী পরবর্তীতে কুমিল্লায় গোমতী নদীতে মিলিত হয়ে দক্ষিণে প্রবাহিত হয়ে ফেনী নদীতে মিশেছে।

### ধনাগোদা
এছাড়াও চাঁদপুর জেলার উত্তর মতলব উপজেলার বাগানবাড়ি ইউনিয়নে প্রবহমান মেঘনা নদী থেকে উৎপত্তি লাভ করেছে ধনাগোদা নদী। অতপর নদীটি একই উপজেলার ফরাজিকান্দি ইউনিয়ন অবধি প্রবাহিত হয়ে পুনরায় মেঘনায় পতিত হয়েছে।

## স্বাস্থ্য ও চিকিৎসা
চাঁদপুর জেলায় স্বাস্থ্য ও চিকিৎসা সেবার জন্য রয়েছে:
* জেনারেল হাসপাতাল : ১টি (২৫০ শয্যাবিশিষ্ট)
* উপজেলা স্বাস্থ্য কমপ্লেক্স : ৮টি
* আন্তর্জাতিক উদরাময় গবেষণা কেন্দ্র -আইসিডিডিআর,বি : ১টি
* মাতৃমঙ্গল কেন্দ্র : ৭টি
* চক্ষু হাসপাতাল : ৪টি
* বক্ষব্যাধী হাসপাতাল : ১টি
* ডায়বেটিক হাসপাতাল : ১টি
* রেড ক্রিসেন্ট হাসপাতাল : ১টি
* রেলওয়ে হাসপাতাল : ১টি
* বেসরকারি হাসপাতাল : ৭৩টি
* বেসরকারি ডেন্টাল ক্লিনিক : ৭টি
* ডায়গনস্টিক সেন্টার : ১০৭টি।

## পত্র-পত্রিকা
* দৈনিক: ১৬টি; চাঁদপুর কণ্ঠ, চাঁদপুর দর্পণ, চাঁদপুর জমিন, চাঁদপুর প্রবাহ, চাঁদপুর বার্তা, চাঁদপুর প্রতিদিন, চাঁদপুর সংবাদ, চাঁদপুর দিগন্ত, আলোকিত চাঁদপুর, চাঁদপুর খবর, মেঘনা বার্তা, ইলশেপাড়, মতলবের আলো, সুদীপ্ত চাঁদপুর, শাহরাস্তি বার্তা।
* সাপ্তাহিক: ১৩টি; দিবাচিত্র, রূপালী চিত্র, রূপসী চাঁদপুর, হাজীগঞ্জ, দিবাকণ্ঠ, মানব সমাজ, আমাদের অঙ্গীকার, চাঁদপুর কাগজ, মতলব কণ্ঠ, নতুনের ডাক, চাঁদপুর সকাল, লাল সবুজের মেলা, শাহরাস্তি।
* পাক্ষিক: ৩ টি; কচুয়া কণ্ঠ, কচুয়া বার্তা, চাঁদনগর।
* মাসিক: ৩টি; ফরিদগঞ্জ বার্তা, পল্লী কাহিনী, হেরার পয়গাম।
* অনলাইন পত্রিকা: ৭টি; চাঁদপুর টাইমস, চাঁদপুর নিউজ, ফোকাস মোহনা.কম, চাঁদপুর ওয়েব, চাঁদপুর রিপোর্ট, হাইমচর সংবাদ।

## ঐতিহ্য ও ঐতিহাসিক নিদর্শন
* চাঁদপুর বড় স্টেশন
*ষাটনল পর্যটন কেন্দ্র
*মিনি কক্সবাজার, চাঁদপুর
*হাজীগঞ্জ বড় মসজিদ (বাংলাদেশের ৬ষ্ঠ বৃহত্তম)
*হযরত শাহরাস্তি (রহ.) এর মাজার
*ধানুয়া মিনি হাওর (ধানুয়া-গাজীপুর ব্রিজ)
*পশ্চিম লাড়ুয়া বড় ভূঁইয়া বাড়ী
*লোহাগড় মঠ
*লোহাগড় জমিদার বাড়ি
*রূপসা জমিদার বাড়ি
*শোল্লা জমিদার বাড়ি
* বলাখাল জমিদার বাড়ি
* বড়কুল জমিদার বাড়ি
*বোয়ালিয়া জমিদার বাড়ি
*কড়ৈতলী জমিদার বাড়ি
*লুধুয়া জমিদার বাড়ি
*গজরা জমিদার বাড়ি
*হামিদ মিয়া জমিদার বাড়ি
*চৌধুরী বাড়ি
*সাহাপুর রাজবাড়ি
*অঙ্গীকার স্মৃতিসৌধ
*রক্তধারা স্মৃতিসৌধ
*ইলিশ চত্বর
*শপথ চত্বর
* শহীদ রাজু ভাস্কর্য
* ওনুয়া স্মৃতি ভাস্কর্য
*দীপ্ত বাংলা (মুক্তিযুদ্ধের স্মারক ভাস্কর্য)
*বখতিয়ার খান মসজিদ
* আলমগীরী মসজিদ
*শাহাবুদ্দিন স্কুল এন্ড কলেজ
*চাঁদপুর বন্দর
* চাঁদপুর সরকারি কলেজ
* তুলাতুলী মঠ
*নাওড়া মঠ
*মঠখোলার মঠ
*যাত্রা মুনির মঠ
*সত্যরাম মজুমদারের মঠ
*পর্তুগীজ দুর্গ, সাহেবগঞ্জ
* দুর্লভ জাতের নাগলিঙ্গম গাছ (জেলা প্রশাসক বাংলো)
* ফাইভ স্টার পার্ক
*বোটানিকাল গার্ডেন
*মত্‍স্য জাদুঘর
*শিশু পার্ক
*গুরুর চর
*মনসা মুড়া
* মেঘনা নদীর তীর
* রাগৈ মুঘল আমলের ৩ গম্বুজ মসজিদ
*শাহ সুজা মসজিদ
* সাচার রথ

## জেলা ব্র্যান্ডিং কার্যক্রম
দেশ-বিদেশে চাঁদপুরকে বিশেষভাবে উপস্থাপনের জন্য ২০১৫ সালের আগস্ট মাস হতে জেলা ব্র্যান্ডিং কার্যক্রম শুরু করেন চাঁদপুরের তৎকালীন জেলা প্রশাসক মোহাম্মদ আব্দুস সবুর মণ্ডল। চাঁদপুর জেলার ব্র্যান্ডিং নাম দেয়া হয় *ইলিশের বাড়ি চাঁদপুর*। এর মাধ্যমে ২০১৭ সালে চাঁদপুর বাংলাদেশের *প্রথম ব্র্যান্ডিং জেলা* হিসেবে স্বীকৃতি লাভ করে। *ইলিশের বাড়ি চাঁদপুর*-এর লোগো অঙ্কন করেন বাংলাদেশের খ্যাতনামা চিত্রশিল্পী হাশেম খান। উল্লেখ্য যে, তিনি চাঁদপুর জেলার উল্লেখযোগ্য ব্যক্তিত্ব। *ইলিশের বাড়ি চাঁদপুর* এর রূপকার হিসেবে স্বীকৃতি পান তৎকালীন (২০১৫-২০১৮) জেলা প্রশাসক মোহাম্মদ আব্দুস সবুর মণ্ডল।

ব্র্যান্ডিং কার্যক্রমের অংশ হিসেবে জেলা প্রশাসনের পক্ষ থেকে জেলা ব্র্যান্ডিং বুক ও থিম সং প্রকাশ করা হয়। এছাড়া ২০১৭ সালের ২৭ জানুয়ারি চাঁদপুর চেম্বার অব কমার্স অ্যান্ড ইন্ডাস্ট্রির আয়োজনে এবং চাঁদপুর জেলা প্রশাসনের সহযোগিতায় ঢাকার বসুন্ধরা সিটি কনভেনশন সেন্টারে *জেলা ব্র্যান্ডিং ফেস্টিভ্যালের* আয়োজন করা হয়। এর উদ্দেশ্য ছিল "চাঁদপুরের সুস্বাদু রূপালি ইলিশকে দেশি-বিদেশিদের কাছে তুলে ধরা এবং পর্যটনসহ ব্যবসা-বাণিজ্যের অপার সম্ভাবনার কথা জানানো।"

## উল্লেখযোগ্য ব্যক্তিত্ব

### ভাষা আন্দোলন, বাংলাদেশের স্বাধীনতা যুদ্ধ ও রাজনীতি

* ইসমাইল খান &ndash;– পাকবাহিনীর গুলিতে চাঁদপুর শহরের সর্বপ্রথম শহীদ মুক্তিযোদ্ধা এবং ২য় বিশ্বযুদ্ধে চাঁদপুর সদর উপজেলার একমাত্র অংশগ্রহণকারী যোদ্ধা, যার ক্রমিক নং ছিল - ২০০৫। ২য় বিশ্বযুদ্ধে অংশগ্রহণের পর ভলান্টিয়ার খেতাব প্রাপ্ত হন তিনি।
* আইউব আলী খান &ndash;– ভাষা সৈনিক, বীর মুক্তিযোদ্ধা এবং রাজনীতিবিদ।
* আবদুর রব মিঞা &ndash;– ভাষা সৈনিক, বীর মুক্তিযোদ্ধা এবং রাজনীতিবিদ।
* আব্দুল করিম পাটওয়ারী &ndash;– ভাষা সৈনিক, বীর মুক্তিযোদ্ধা এবং রাজনীতিবিদ।
* আবদুল আউয়াল &ndash;– ভাষা সৈনিক, ৬৯-এর গণঅভ্যুত্থানের সেনানী, বীর মুক্তিযোদ্ধা এবং রাজনীতিবিদ।
* ওয়ালী উল্লাহ নওজোয়ান &ndash;– ভাষা সৈনিক, বীর মুক্তিযোদ্ধা এবং রাজনীতিবিদ।
* নূরেজ্জামান ভুঁইয়া &ndash;– রাজনীতিবিদ এবং ব্রিটিশ বিরোধী আন্দোলনের সৈনিক।
* এম এ ওয়াদুদ &ndash;– ভাষা সৈনিক এবং মুক্তিযুদ্ধের সংগঠক।
* গোলাম মোর্শেদ ফারকী &ndash;–  প্রথম জাতীয় সংসদের সদস্য এবং ভাষা সৈনিক ও মুক্তিযুদ্ধের সংগঠক ।
* রফিকুল ইসলাম &ndash;– সেক্টর কমান্ডার, ১নং সেক্টর, বাংলাদেশের স্বাধীনতা যুদ্ধ ও বীর উত্তম খেতাব প্রাপ্ত বীর মুক্তিযোদ্ধা এবং সংসদ সদস্য ও সাবেক মন্ত্রী।
* মোহাম্মদ আনোয়ার হোসেন &ndash;– বীর উত্তম খেতাব প্রাপ্ত বীর মুক্তিযোদ্ধা।
* সালাহউদ্দিন আহমেদ &ndash;– বীর উত্তম খেতাব প্রাপ্ত বীর মুক্তিযোদ্ধা।
* সিরাজুল মওলা &ndash;– বীর উত্তম খেতাব প্রাপ্ত বীর মুক্তিযোদ্ধা।
* মোফাজ্জল হোসেন চৌধুরী মায়া &ndash;– বীর বিক্রম খেতাব প্রাপ্ত বীর মুক্তিযোদ্ধা এবং প্রাক্তন মন্ত্রী।
* আবদুল জব্বার পাটোয়ারী &ndash;– বীর বিক্রম খেতাব প্রাপ্ত বীর মুক্তিযোদ্ধা।
* আবদুল হালিম &ndash;– বীর বিক্রম খেতাব প্রাপ্ত বীর মুক্তিযোদ্ধা।
* আবুল কাশেম ভূঁইয়া &ndash;– বীর বিক্রম খেতাব প্রাপ্ত বীর মুক্তিযোদ্ধা।
* আমিন উল্লাহ শেখ &ndash;– বীর বিক্রম খেতাব প্রাপ্ত বীর মুক্তিযোদ্ধা।
* মোহাম্মদ বজলুল গণি পাটোয়ারী &ndash;– বীর বিক্রম খেতাব প্রাপ্ত বীর মুক্তিযোদ্ধা।
* এলাহী বক্স পাটোয়ারী &ndash;– বীর বিক্রম খেতাব প্রাপ্ত বীর মুক্তিযোদ্ধা।
* মোহাম্মদ মহিবুল্লাহ &ndash;– বীর বিক্রম খেতাব প্রাপ্ত বীর মুক্তিযোদ্ধা।
* নূর আহমেদ গাজী &ndash;– বীর বিক্রম খেতাব প্রাপ্ত বীর মুক্তিযোদ্ধা।
* আবু ওসমান চৌধুরী &ndash;– সেক্টর কমান্ডার, ৮নং সেক্টর, বাংলাদেশের স্বাধীনতা যুদ্ধ।
* আবদুল হাকিম &ndash;– বীর প্রতীক খেতাব প্রাপ্ত বীর মুক্তিযোদ্ধা।
* আবু তাহের &ndash;– বীর প্রতীক খেতাব প্রাপ্ত বীর মুক্তিযোদ্ধা।
* আবুল হোসেন &ndash;– বীর প্রতীক খেতাব প্রাপ্ত বীর মুক্তিযোদ্ধা।
* দেলোয়ার হোসেন &ndash;– বীর প্রতীক খেতাব প্রাপ্ত বীর মুক্তিযোদ্ধা।
* নূরুল হক &ndash;– বীর প্রতীক খেতাব প্রাপ্ত বীর মুক্তিযোদ্ধা।
* ফারুক আহমদ পাটোয়ারী &ndash;– বীর প্রতীক খেতাব প্রাপ্ত বীর মুক্তিযোদ্ধা।
* মমিনউল্লাহ পাটোয়ারী &ndash;– বীর প্রতীক খেতাব প্রাপ্ত বীর মুক্তিযোদ্ধা।
* মোহাম্মদ আবদুল মমিন &ndash;– বীর প্রতীক খেতাব প্রাপ্ত বীর মুক্তিযোদ্ধা।
* মোহাম্মদ আবদুল হাকিম &ndash;– বীর প্রতীক খেতাব প্রাপ্ত বীর মুক্তিযোদ্ধা।
* মোহাম্মদ তবারক উল্লাহ &ndash;– বীর প্রতীক খেতাব প্রাপ্ত বীর মুক্তিযোদ্ধা
* শামসুল হক &ndash;– বীর প্রতীক খেতাব প্রাপ্ত বীর মুক্তিযোদ্ধা।
* মোহাম্মদ মাসুদুর রহমান &ndash;– বীর প্রতীক খেতাব প্রাপ্ত বীর মুক্তিযোদ্ধা।
* ইসমাঈল হোসেন বেঙ্গল &ndash;– বীর মুক্তিযোদ্ধা ও মুক্তিবাহিনীর বেঙ্গল প্লাটুনের কমান্ডার এবং রাজনীতিবিদ।
* সুলেমান খান &ndash;– চিকিৎসক ও শহীদ বুদ্ধিজীবী।
* মোঃ নুরুল হুদা &ndash;– বীর মুক্তিযোদ্ধা, সাবেক প্রতিমন্ত্রী এবং রাজনীতিবিদ।
* সিরাজুল ইসলাম &ndash;– মুক্তিযুদ্ধের সংগঠক, বীর মুক্তিযোদ্ধা এবং প্রাক্তন সংসদ সদস্য।
* জাফর মাঈনউদ্দিন &ndash;– রাজনীতিবিদ এবং বীর মুক্তিযোদ্ধা।
* শামছুল হক ভূঁইয়া &ndash;– রাজনীতিবিদ, সাবেক সংসদ সদস্য।
* মিজানুর রহমান চৌধুরী &ndash;– প্রাক্তন প্রধানমন্ত্রী।
* এম এ মতিন &ndash;– রাজনীতিবিদ, সাবেক সংসদ সদস্য।
* আ ন ম এহসানুল হক মিলন &ndash;–  সংসদ সদস্য, শিক্ষামন্ত্রী এবং প্রাথমিক ও গণশিক্ষামন্ত্রী ।
* আব্দুল্লাহ সরকার &ndash;– রাজনীতিবিদ, সাবেক সংসদ সদস্য।
* আমেনা বেগম &ndash;– রাজনীতিবিদ, সাবেক সংসদ সদস্য।
* আলমগীর হায়দার &ndash;– রাজনীতিবিদ, সাবেক সংসদ সদস্য।
* এবি সিদ্দিক  &ndash;– রাজনীতিবিদ, সাবেক সংসদ সদস্য এবং স্বাধীনতা যুদ্ধে মুক্তিযুদ্ধের সংগঠক।
* বাণী আশরাফ &ndash;– রাজনীতিবিদ, সাবেক সংসদ সদস্য।
* এ টি এম আবদুল মতিন &ndash;– রাজনীতিবিদ।
* এম এ মাওলানা আবদুল মান্নান &ndash;– সাবেক ধর্মবিষয়ক মন্ত্রী ।
* এম শামসুল হক &#x2013;– সাবেক সংসদ সদস্য এবং স্বাস্থ্য মন্ত্রী।
* মহিউদ্দীন খান আলমগীর &ndash;–   সংসদ সদস্য, সাবেল স্বরাষ্ট্রমন্ত্রী, সাবেক বেসামরিক বিমান পরিবহন ও পর্যটন, বিজ্ঞান ও প্রযুক্তি এবং সাবেক পরিকল্পনা প্রতিমন্ত্রী।
* দীপু মনি &ndash;– সাবেক সমাজকল্যাণ মন্ত্রী এবং সাবেক বাংলাদেশের প্রথম নারী পররাষ্ট্রমন্ত্রী ও শিক্ষামন্ত্রী।
* নূরজাহান বেগম মুক্তা &ndash;– রাজনীতিবিদ, সাবেক সংসদ সদস্য।
* নূরুল আমিন রুহুল &ndash;– রাজনীতিবিদ, সাবেক সংসদ সদস্য।
* রাশেদা বেগম হীরা &ndash;– রাজনীতিবিদ, সাবেক সংসদ সদস্য।
* হারুনুর রশীদ &ndash;– রাজনীতিবিদ, সাবেক সংসদ সদস্য।
* মুহম্মদ শফিকুর রহমান &ndash;– রাজনীতিবিদ, সাবেক সংসদ সদস্য এবং সাংবাদিক।
* মুহাম্মদ আব্দুল জলিল &ndash;– ইসলামী রাজনীতিবিদ।
* খান বাহাদুর আবিদুর রেজা চৌধুরী &ndash;– রাজনীতিবিদ এবং সমাজকর্মী।
* মোহাম্মদ আব্দুল্লাহ &ndash;–  শিক্ষাবিদ ও রাজনীতিবিদ, সাবেক সংসদ সদস্য।
* শাহেদ আলী পাটোয়ারী &ndash;– আইনজীবী ও রাজনীতিবিদ এবং সাবেক ডেপুটি স্পিকার।

### সামরিক

* আজিজ আহমেদ &ndash;– সাবেক সেনাপ্রধান, বাংলাদেশ সেনাবাহিনী।
* এম রাশেদ চৌধুরী &ndash;– প্রাক্তন সেনা কর্মকর্তা এবং বঙ্গবন্ধু হত্যা মামলার মৃত্যুদণ্ডাদেশ প্রাপ্ত আসামী।
* মোহাম্মদ আবেদ মিয়া &ndash;– প্রাক্তন ব্রিগেডিয়ার জেনারেল, বাংলাদেশ সেনাবাহিনী।

### শিক্ষা ও গবেষণা

* অধ্যাপক ড. রফিকুল ইসলাম &ndash;– বাংলাদেশের বর্তমান জাতীয় অধ্যাপক, বাংলা একাডেমির ও নজরুল ইন্সটিউটের সভাপতি, এছাড়া তিনি লেখক এবং দেশের প্রথম নজরুল গবেষক, সাবেক ১ম উপাচার্য যশোর বিজ্ঞান ও প্রযুক্তি বিশ্ববিদ্যালয়।
* ডাঃ নওয়াব আলী সরকার &#x2013;– ঢাকা মেডিকেল কলেজের প্রথম অধ্যক্ষ এবং উপমহাদেশের প্রথম মুসলিম ডাক্তার ছিলেন। আইসিডিডিআরবি-এর অধীনে মতলবে একটি উদরাময় হাসপাতাল প্রতিষ্ঠা করেন ১৯৬২ সালে।
* শামসুল আলম – সাবেক পরিকল্পনা প্রতিমন্ত্রী।
* অধ্যাপক ড. ওয়াহিদউদ্দীন আহমেদ &ndash;– তৃতীয় উপাচার্য (১৯৭৫-১৯৮৩), বাংলাদেশ প্রকৌশল বিশ্ববিদ্যালয় (বুয়েট) ও তত্বাবধায়ক সরকারের সাবেক জ্বালানি ও খনিজ সম্পদ মন্ত্রণালয়ের উপদেষ্টা (১৯৯১)।
* মুনতাসীর মামুন &ndash;– লেখক এবং শিক্ষাবিদ।
* আশেক আলী খান &ndash;– চাঁদপুর জেলার প্রথম মুসিলম গ্র্যাজুয়েট এবং শিক্ষাবিদ।
* ওয়ালিউল্লাহ পাটোয়ারী &ndash;– শিক্ষাবিদ।
* গৌতম বুদ্ধ দাশ &ndash;– চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য।
* মুহাম্মদ আলমগীর &ndash;–কুয়েটের সাবেক ভাইস-চ্যান্সেলর।
* জালাল আলমগীর &ndash;–  আন্তর্জাতিক বিশ্ববিদ্যালয়ের শিক্ষক এবং শিক্ষাবিদ।
* বোরহানউদ্দিন খান জাহাঙ্গীর &ndash;– লেখক, চিত্র সমালোচক এবং শিক্ষাবিদ।

### ক্রীড়াঙ্গন

* অরুন নন্দী &ndash;– সাঁতারু।
* রিয়াদুল হাসান &ndash;– ফুটবল খেলোয়াড়।
* মাহমুদুল হাসান জয় &ndash;– ক্রিকেটার।
* মেহেদী হাসান রানা &ndash;-ক্রিকেটার।
* রেজাউল করিম &ndash;– ফুটবলার ও বাংলাদেশ জাতীয় ফুটবল দলের সাবেক অধিনায়ক।
* শামীম হোসেন পাটোয়ারী &ndash;- ক্রিকেটার।

### শিল্প ও সাহিত্য

* শান্তনু কায়সার &ndash;– সাহিত্যিক।
* হাশেম খান &ndash;– চিত্রশিল্পী।
* ইমদাদ হোসেন
* মনিরুল ইসলাম &ndash;– চিত্রশিল্পী।
* হুমায়ূন কবীর ঢালী &ndash;– শিশু সাহিত্যিক। সভাপতি, বাংলাদেশ শিসুসাহিত্যিক ফোরাম। প্রকাশিত বইয়ের সংখ্যা প্রায় ১০০টি।
* রবিউল আউয়াল &ndash;- গীতিকবি ও লেখক, বাংলাদেশ মিউজিক ইন্ডাষ্ট্রিজ।

### বিনোদন ও গণমাধ্যম
* নূরজাহান বেগম &ndash;– মাসিক বেগম পত্রিকার সম্পাদক।
* মোহাম্মদ নাসিরউদ্দীন &ndash;– সাংবাদিক এবং মাসিক সওগাত পত্রিকার সম্পাদক।
* শাইখ সিরাজ &ndash;– গণ মাধ্যম ব্যক্তিত্ব, পরিচালক ও বার্তা প্রধান, চ্যানেল আই।
* নাজিম উদ্দিন মোস্তান &ndash;– একুশে পদক প্রাপ্ত সাংবাদিক।
* আতিকুল ইসলাম &ndash;– সঙ্গীতশিল্পী।
*আহমদ জামান চৌধুরী &ndash;– চলচ্চিত্র সাংবাদিক, চলচ্চিত্রের কাহিনী, চিত্রনাট্য, সংলাপ এবং গীতিকার।
* এম বি মানিক &ndash;– চিত্র পরিচালক, বিএফডিসি।
*এস ডি রুবেল &ndash;– সঙ্গীতশিল্পী।
*ওয়াসিম &ndash;– চলচ্চিত্র অভিনেতা।
* কবির বকুল &ndash;– গীতিকার এবং সাংবাদিক।
*ঢালী আল মামুন &ndash;– চিত্রশিল্পী।
* দিলদার &ndash;– অভিনেতা।
* পুষ্পিতা পপি &ndash;– অভিনেত্রী।
* প্রবীর মিত্র &ndash;– চলচ্চিত্র অভিনেতা।
*সাদেক বাচ্চু &ndash;– অভিনেতা।

### বিবিধ
* ইকবাল মাহমুদ &ndash;– চেয়ারম্যান, দুর্নীতি দমন কমিশন (দুদক)।
* ড. মোঃ শাহ্ কামাল &#x2013;– সাবেক সিনিয়র সচিব।
*মো. সবুর খান &ndash;– প্রতিষ্ঠাতা, ড্যাফোডিল ইউনিভার্সিটি।
* রসু খাঁ &ndash; একাধিক খুনের মামলায় দণ্ডপ্রাপ্ত।
* রাস্তি শাহ &ndash;– ইসলাম ধর্ম প্রচারক।
* রৌশন আরা বেগম &ndash;– পুলিশের অতিরিক্ত আইজিপি এবং বাংলাদেশের প্রথম মহিলা পুলিশ সুপার।
* মোহাম্মদ জাবেদ পাটোয়ারী &ndash;– সাবেক আইজিপি, বাংলাদেশ পুলিশ।

## আরও দেখুন
* চাঁদপুর মহকুমা
* চাঁদপুর সদর উপজেলা
* চাঁদপুর পৌরসভা
* বৃহত্তর কুমিল্লা
* মেঘনা নদী
* চাঁদপুর বন্দর
* চট্টগ্রাম বিভাগ
* বাংলাদেশের জেলাসমূহ
* জেলা ব্র্যান্ডিং

## তথ্যসূত্র

## বহিঃসংযোগ

* 
* চাঁদপুর জেলার তথ্য বাতায়ন


বিষয়শ্রেণী:চট্টগ্রাম বিভাগের জেলা
বিষয়শ্রেণী:বাংলাদেশের জেলা